สวัสดีค่ะ พอดีแฟนมีจุดแดงๆขึ้นที่เท้าไม่มีอาการคันค่ะ เหมือนเลือดออกใต้ผิวหนังพอกดลงไปมันจางลงแล้วก็กลับมาเป็นจุดเหมือนเดิม แต่หนูสงสัยเรื่องผื่น hivด้วยมันเข้าข่ายไหมคะ
สวัสดีค่ะNattha Nammontreeอาการจุดแดงๆขึ้นที่เท้า ไม่คัน ดังกล่าวมานั้น อาจจะเป็นตุ่มจากการมีเส้นเลือดฝอยแตก การมีเกล็ดเลือดต่ำ ทำให้เกิดจุดเลือดออก ถ้ามีไข้ด้วย อาจสัมพันธ์กับกลุ่มไข้ออกผื่นหรือไข้เลือดออก จุดแดงจากเม็ดสีที่รวมตัวกันอย่างผิดปกติ การมีผื่นผิวหนังอักเสบจากภูมิแพ้หรือการแพ้สัมผัส เป็นต้นส่วนตุ่มจาก hiv ที่จำเพาะต่อโรคนั้น มักเป็นลักษณะตล้ายตุ่มที่โดนยุงกัดแล้วเป็นรอยดำหลายๆตำแหน่ง มักเกิดขึ้นที่ขา แต่อย่างไรก็ตามต้องตรวจเลือดยืนยันทุกรายหากไม่สบายใจ สามารถไปพบแพทย์เพื่อตรวจร่างกายจริง และเข้ารับการรักษาอย่างเหมาะสมต่อไป ร่วมกับตรวจเลือดยืนยันการติดเชื้อ hiv ไปด้วยก็ได้เช่นกัน แต่จากที่กล่าวมา ก็น่าจะไม่เกี่ยวข้องกันค่ะ